# מבוא

* 1. הקרן הפנימית לביטוחי הממשלה (להלן: ''הקרן הפנימית''), מנוהלת על ידי "ענבל חברה לביטוח" (להלן: ''חברת ענבל''). הקרן הפנימית הוקמה על ידי ממשלת ישראל במטרה להעניק כיסוי ביטוחי ליחידות הממשלתיות השונות, במסגרת ביטוח עצמי, בהתאם למדיניות משרד האוצר ולהחלטות החשב הכללי.
  2. הקרן הפנימית מעניקה, בין היתר, כיסוי בגין תאונות של עובדי מדינה, שבמסגרת תפקידם נחשפים לסיכון מוגבר, ככל שמתרחשות בעת מילוי התפקיד, תוך ביצוע משימות אשר הוגדרו כבעלות סיכון מוגבר, בהתאם למפורט בהוראה זו, וגורמות לעובד לנכות צמיתה או למוות.
  3. כיסוי זה כפוף לקבלת אישור מאגף החשב הכללי.
  4. מטרת ההוראה

הנחיית משרדי הממשלה ויחידות הסמך (להלן: ''משרדי הממשלה'' או ''המשרד'') בדבר התנאים לקבלת כיסוי ביטוחי לעובדים, שבמסגרת תפקידם נחשפים לסיכון מוגבר, לרבות אופן הגשת הבקשה לאישור הזכאות.

* 1. ראה הגדרות הוראה זו ב[נספח א – הגדרות.](#נספח_א)

# הנחיות לביצוע

בחינת זכאות לביטוח תפקידים בסיכון מוגבר

* + 1. תפקידים בעלי סיכון מוגבר
       1. אגף החשב הכללי ייקבע אילו תפקידים יוגדרו כבעלי סיכון מוגבר, קרי, כתפקידים החושפים את העובד לסיכון מיוחד בעת מילוי תפקידו ולביצוע משימות בעלות סיכון מוגבר.
       2. התפקידים אשר הוגדרו כבעלי סיכון מוגבר, נכון למועד פרסום הוראה זו, מפורטים ב[נספח ב - רשימת התפקידים בעלי סיכון מוגבר.](#נספח_ב)
       3. במעמד קביעת הזכאות ייקבע האם ההכרה בסיכון בתפקיד הינה צמיתה או לתקופה מוגדרת מראש.
       4. העובד יהיה זכאי לקבל פיצוי בגין נכות צמיתה או מוות, בהינתן שני התנאים הבאים:
          1. תפקידו של העובד הוכר כבעל סיכון מוגבר.
          2. הפגיעה התרחשה בעת מילוי תפקיד העובד, תוך ביצוע משימות אשר הוגדרו כבעלות סיכון מוגבר.
    2. תהליך בחינת הזכאות
       1. משרד המבקש להכיר בתפקיד חדש כבעל סיכון מוגבר, ישלח אל מנהל/ת תחום שכר ותנאי שירות בחטיבת שכר, תנאי שירות וגמלאות באגף החשב הכללי (להלן: "מטה השכר") את ה[טופס, ''בקשה לבחינת תפקיד בסיכון מוגבר''](https://takam.mof.gov.il/document/H.13.8.4), בצירוף המסמכים הבאים:
          1. הגדרת התפקיד, עבור התפקיד שהמשרד מבקש שיוגדר כבעל סיכון מוגבר, בהתאם להגדרת נציבות שירות המדינה, ופירוט המשימות המבוצעות במסגרת התפקיד, אשר לדעת המשרד מצדיקות כיסוי ביטוחי כאמור.
          2. כלל המסמכים והאסמכתאות הנדרשים, לרבות הגדרת התפקיד, כאמור לעיל, בהתאם למפורט ב[נספח ג – פנייה להכרה בתפקידים כבעלי סיכון מוגבר - מסמכים לצירוף.](#נספח_ג)
       2. מטה השכר ייבחן האם יש להגדיר את התפקיד בגינו הוגשה הבקשה, כבעל סיכון מוגבר, בהתאם לקריטריונים הבאים:
          1. התפקיד טומן בחובו סיכונים מיוחדים, אליהם נחשף העובד במהלך מילוי משימותיו.
          2. בחינה האם הסיכונים שבתפקיד העובד נכללים ברשימת הסיכונים, אשר הוכרו בעבר כסיכונים מזכים.
          3. בחינה לפי הקווים המנחים המפורטים ב[נספח ד – קווים מנחים לבחינת תפקיד כבעל סיכון מוגבר.](#נספח_ד)
       3. קביעת הזכאות תופץ למשרד ותועבר לוועדה המפקחת על הקרן הפנימית ולחברת ענבל. ההחלטה תכלול פירוט בגין התפקיד והמשימות שאושרו כבעלי סיכון מוגבר.
       4. אמנת שירות:
          1. באחריות מטה השכר להשיב לבקשות בעניין הכרה בזכאות, תוך 30 יום ממועד הגשתן.

נוהל עדכון תפקיד בסיכון מוגבר

* + - 1. משרד, אשר פועלים בו עובדים המועסקים בתפקיד שהוגדר כבעל סיכון מוגבר, יעדכן את מטה השכר בשינויים מהותיים שחלו בהגדרת התפקיד, באופי העבודה או באמצעים העומדים לרשות העובד במסגרת מילוי תפקידו.
      2. שינוי מהותי הינו שינוי אשר משפיע בצורה ישירה על הסיכון/ים, אשר בגינם הוכר התפקיד כבעל סיכון מוגבר.
      3. האחראי במשרד (כהגדרתו ב[תקשי"ר, ''כללים, הגדרות ופירושים'', פרק 1.1](https://www.gov.il/BlobFolder/policy/takshir_full/he/takshir-full.pdf)) יעדכן את מטה השכר תוך 7 ימים ממועד ביצוע שינוי מהותי, כאמור לעיל.
      4. האחראי במשרד יעביר למטה השכר ולחברת ענבל במהלך חודש דצמבר בכל שנה קלנדרית, הצהרה הנוגעת לכלל התפקידים המבוטחים במשרדו, המציינת כי לא חלו שינויים מהותיים, כאמור בסעיף ‎2.1.3.1 לעיל. ההצהרה תועבר לא יאוחר מיום 20 בדצמבר בכל שנה קלנדרית.

תהליך הגשת התביעה

* + 1. המשרד יבצע את תהליך הגשת התביעה בהתאם למפורט בכתב הכיסוי בגין תאונות בתפקיד ברמת סיכון גבוהה, אשר יועבר למשרד על ידי חברת ענבל.

תשלומים

* + 1. תעריפי הכיסוי ואופן גביית התשלומים יהיו בהתאם למפורט בכתב הכיסוי בגין תאונות בתפקיד ברמת סיכון גבוהה, אשר יועבר למשרד, כאמור לעיל.

# מסמכים ישמים

* 1. [תקנות הביטוח הלאומי (קביעת דרגת נכות לנפגעי עבודה), תשט"ז-1956](https://www.nevo.co.il/law_html/Law01/039_052.htm).
  2. [תקשי"ר, ''כללים, הגדרות ופירושים'', פרק 1.1.](https://www.gov.il/BlobFolder/policy/takshir_full/he/takshir-full.pdf)
  3. [טופס, "בקשה לבחינת תפקיד בסיכון מוגבר".](https://takam.mof.gov.il/document/H.13.8.4)
  4. [אתר הבית של חברת ענבל.](https://www.inbal.co.il/)

# נספחים

* 1. [נספח א – הגדרות.](#נספח_א)
  2. [נספח ב – רשימת התפקידים בעלי סיכון מוגבר.](#נספח_ב)
  3. [נספח ג – פנייה להכרה בתפקידים כבעלי סיכון מוגבר - מסמכים לצירוף.](#נספח_ג)
  4. [נספח ד – קוים מנחים לבחינת תפקיד כבעל סיכון מוגבר.](#נספח_ד)
  5. [נספח ה – טבלת שינויים שבוצעו בהוראה.](#נספח_ה)

נספח א

הגדרות

1. הקרן הפנימית לביטוחי ממשלה – קרן שהוקמה על ידי הממשלה במטרה להעניק כיסוי ביטוחי ליחידות הממשלתיות, בהתאם למדיניות האוצר ולהחלטות החשב הכללי (להלן: ''הקרן הפנימית'').
2. ענבל – חברה לביטוח בע"מ, מנהלת הקרן הפנימית לביטוחי הממשלה. [אתר הבית של חברת ענבל.](https://www.inbal.co.il/)
3. המשרד – המשרד הממשלתי או יחידת הסמך, ששמם מופיע במפרט הכיסוי והחיוב הכספי.
4. הוועדה המפקחת - ועדה בראשותו של סגן בכיר לחשב הכללי, האחראי על חטיבת מימון ואשראי, אשר מתווה את מדיניותה של הקרן הפנימית.
5. עובד (בהוראה זו) – עובד מדינה, המועסק בתפקיד אשר הוכר כתפקיד בעל סיכון מוגבר.
6. המוטב – העובד ובמקרה של מות העובד – שאריו.
7. מקרה מכוסה – אירוע פיסי, חיצוני ובלתי צפוי, המתרחש בתקופת הכיסוי במסגרת פעילות בתפקיד בעל רמת סיכון גבוהה, תוך כדי ועקב עבודת העובד, וגורם למוות או לנכות לצמיתות.
8. נכות לצמיתות – דרגת נכות תמידית הנקבעת על פי המבחנים של [תקנות הביטוח הלאומי (קביעת דרגת נכות לנפגעי עבודה), תשט"ז-1956](https://www.nevo.co.il/law_html/Law01/039_052.htm), כולל תקנה 15 לאותן תקנות.
9. כתב כיסוי - כתב המגדיר את התחייבותה של הקרן הפנימית לתשלום פיצוי כספי בגין נזקים שונים, שייגרמו עקב סיכונים מוגדרים, אשר קשורים למשרד המכוסה או לצד שלישי.
10. מפרט כיסוי - דוח המכיל את נתוני הנכסים והחבויות של המשרד, המכוסים בקרן הפנימית, ואת סך דמי הכיסוי שעל המשרד לשלם.
11. דמי כיסוי - תשלום לקרן הפנימית בגין הכיסוי, כמפורט במפרט הכיסוי.
12. סכום הכיסוי - כמפורט בכתב הכיסוי, כאמור לעיל.

נספח ב

רשימת התפקידים בעלי סיכון מגבר



נספח ג

פנייה להכרה בתפקידים כבעלי סיכון מוגבר - מסמכים לצירוף

בעת הפנייה להכרה בתפקיד כבעל בסיכון מוגבר, על המשרד לצרף את המסמכים הבאים:

1. עמדת הרפרנט בנציבות שירות המדינה לעניין הזכאות לביטוח בסיכון מוגבר וזאת בהתייחס לתיאור תפקידו ולסיכונים הכרוכים בעבודתו.
2. עמדת סמנכ"ל הון אנושי ומינהל במשרד המבקש, המפרטת את הסיבות בגינן העובד עלול להיות חשוף לסיכון מוגבר בעת מילוי תפקידו, את הפעולות בהן הוא עלול להיחשף לסיכונים ואת סוגי סיכונים אליהם עלול להיחשף.
3. תיאור השינויים שחלו בהגדרת התפקיד, ככל שחלו ב-6 החודשים שלפני הגשת הבקשה.
4. חוות דעת של מומחה (ככל הנדרש), שמצדיקה את החשיפה לסיכון מוגבר.
5. כל מסמך או חוות דעת נוספים, הרלוונטיים לבחינת הזכאות, **בהתאם לשיקול דעתו של מטה השכר.**

נספח ד

קווים מנחים לבחינת תפקיד כבעל סיכון מוגבר

לצורך בחינת בקשות להכרה בתפקיד כבעל סיכון מוגבר, יש להיעזר בקווים המנחים הבאים:

1. בדיקה האם התפקיד מוכר כעת או הוכר בעבר כבעל סיכון מוגבר.
   1. ככל שהסיכון הוגדר בעבר כאמור, אך הוסר עקב חוסר רלוונטיות לאחר מכן, יש לבדוק האם אכן הסיכון קיים כיום.
2. בדיקה האם משולמת תוספת כלשהי לשכר בגין עבודה בסיכון.
3. בחינת היקף התביעות שהתקבלו בחברת ענבל בגין הסיכון, בגינו הוגשה הבקשה.
4. רשימת הסיכונים המוכרים:
   1. חשיפה לאלימות ישירה – ביצוע משימות אשר כוללות מגע ישיר עם אוכלוסייה עוינת, באופן שעלול להביא לכדי פעולה אלימה נגד העובד.
   2. חשיפה לגורמים פליליים – ביצוע משימות אשר כוללות אכיפה נגד גורם עברייני-פלילי, באופן שעלול להביא לכדי פעולת נקם ו/או התנכלות נגד העובד.
   3. חשיפה לפגיעה משמעותית – ביצוע משימות הכוללות סביבת עבודה מסוכנת, אשר יכולה להסב פגיעה פיזית משמעותית לעובד בעת מילוי תפקידו.
   4. חשיפה לחומרים מסוכנים – ביצוע משימות במסגרתן בא העובד במגע עם חומרים מסוכנים, אשר עלולים להזיק לבריאותו.

נספח ה

טבלת שינויים שבוצעו בהוראה

| **טבלת שינויים** | | | |
| --- | --- | --- | --- |
| **מהדורה** | **תאריך** | **סעיף/ים מושפע/ים** | **תיאור השינוי/נימוקים** |
|  |  |  |  |
|  |  |  |  |